900 मरीजों को परामर्श
खानपुर| सैय्यदबाबा परिसर पर दो दिवसीय यूनिटी चेरिटेबल ट्रस्ट मुम्बई के तत्वावधान में दाउदी बोहरा समाज के सहयोग से शुक्रवार को निशुल्क मेडिकल शिविर में रोगियों ने पहुंचकर परामर्श लिया।
पूर्व सरपंच जाकिर हुसैन बोहरा ने बताया कि यूनिटी चेरिटेबल ट्रस्ट मुम्बई के तत्वावधान में आयोजित निशुल्क मेडिकल कैंप में सेफी हास्पिटल मुम्बई के डेढ़ दर्जन से अधिक चिकित्सकों, 115 नर्सिंग स्टाफ द्वारा रोगियों को सेवा प्रदान की गई। पूर्व सरपंच जेहरा बोहरा ने बताया कि शिविर में ह्रदय, महिला, बाल, हड्डी, ,आंख नाक गला, कान तथा त्वचा रोग के रोगियों की जांच कर निशुल्क दवाइयां दी। शिविर में 900 से अधिक रोगियों का पंजीकरण कर जांच की गई। कुतुबद्दीन बोहरा ने बताया कि मेडिकल कैंप पर रोगियों के लिए ब्लड प्रेशर, शुगर, सोनोग्राफी एक्स-रे की जांच निशुल्क की गई।
बच्चोंका स्वास्थ्य परीक्षण
झालावाड़. राष्ट्रीयबाल स्वास्थ्य कार्यक्रम के अंतर्गत राजकीय उत्कृष्ट उच्च प्राथमिक विद्यालय कलमंड़ी खुर्द में छात्र-छात्राओं का स्वास्थ्य परीक्षण किया गया। 187 बच्चों में से 4 बच्चों को गंभीर बीमारियों मिली, जिन्हें उपचार के लिए उच्च चिकित्सा संस्थानों पर रैफर किया गया। मौसमी बीमारियों के बारे में जानकारी दी गई। साथ ही तंबाकू एवं तंबाकू उत्पाद से होने वाले नुकसान के बारे में बताया गया। स्वास्थ्य परीक्षण एवं उद्बोधन आरबीएसके कार्यक्रम के सहायक नोडल अधिकारी डाॅ. रिंकेश यादवेंद्र, डाॅ. ओमप्रकाश शर्मा, डाॅ. प्रीति राठौर, प्रधानाध्यापक धनसिंह झाला एवं विद्यालय का स्टाफ उपस्थित थे।
hin_Deva hin_Deva hin_Deva hin_Deva hin_Deva